న్యూఢిల్లీ: వారసత్వ రాజకీయాలను సమర్ధిస్తూ కాంగ్రెస్ పార్టీ ఉపాధ్యక్షుడు రాహుల్ గాంధీ ఇటీవల కాలిఫోర్నియా యూనివర్శిటీలో చేసిన ప్రసంగంపై బీజేపీ జాతీయ అధ్యక్షుడు అమిత్షా నిప్పులు చెరిగారు. కాంగ్రెస్ ఆనువశింక పాలన, బుజ్జగింపు రాజకీయాలను నమ్ముతుందని, బీజేపీ ప్రతిభ ఆధారిత రాజకీయాలను మాత్రమే విశ్వసిస్తుందని అన్నారు. సోమవారంనాడిక్కడ జరిగిన బీజేపీ జాతీయ కార్యనిర్వాహక సమావేశంలో అమిత్షా ప్రారంభోపన్యాసం చేస్తూ, ఆనువంశిక రాజకీయాలు కాంగ్రెస్ సంప్రదాయమని, ఇండియా సంప్రదాయం కాదని అన్నారు. ప్రస్తుత రాష్ట్రపతి, ఉపరాష్ట్రపతి, ప్రధాని కేవలం తమ పని ద్వారానే ఆయా పదవులను అలంకరించాయరని షా చెప్పారు. 2019 ఎన్నికల్లో బీజేపీ గెలవడం ఒక్కటే కాదు...2014 ఎన్నికల్లో కంటే మెరుగైన ప్రజా తీర్పును సొంతం చేసుకుంటుందని ఆయన ధీమా వ్యక్తం చేశారు.ఆర్థిక వ్యవస్థ పటిష్టంగా ఉంది...గత యూపీఏ ప్రభుత్వ హయాంలో కంటే తమ ప్రభుత్వ హయాంలో ఆర్థిక వ్యవస్థ బలపడిందని అమిత్షా కుండబద్ధలు కొట్టారు. ఇందుకు సంబంధించిన గణాంకాలను కూడా పేర్కొన్నారు.దేశ ఆర్థిక పరిస్థితి కుదేలైదంటూ విపక్షాల ఆరోపణల్లో పసలేదన్నారు. నక్సలిజం, ఉగ్రవాదంపై ప్రభుత్వం ఉక్కుపాదం మోపిందని, మూడేళ్ల కాలంలో లెక్కకు మిక్కిలిగా టెర్రరిస్టులను మట్టుబెట్టిందని అన్నారు. గతంలో ఏ మూడేళ్ల కాలంలో చూసినా ఎవరూ ఇలా చేయలేకపోయారన్నారు. పశ్చిమబెంగాల్లో టీఎంసీ ప్రభుత్వం, కేరళలో వామపక్ష ప్రభుత్వంపై కూడా అమిత్షా నిప్పులు చెరిగారు. బీజేపీ కార్యకర్తలను లక్ష్యంగా చేసుకుని హింసాయుత రాజకీయాలకు బెంగాల్, కేరళ ప్రభుత్వాలు పాల్పడుతున్నారని విమర్శించారు. సమావేశంలో అమిత్షా ప్రస్తావించిన అంశాలను కేంద్ర మంత్రి పీయూష్ గోయెల్ సోమవారంనాడు మీడియాకు వివరించారు.
newdhilly: vaarasatva raajakeeyaalanu samardhistuu congress party upaadhyakshudu rahul gaandhi iteevala california universitylo chesina prasangampai bgfa jaateeya adhyakshudu amitsha nippulu cherigaaru. congress aanuvasinka paalana, bujjagimpu raajakeeyaalanu nammutundani, bgfa pratibha aadhaarita raajakeeyaalanu matrame vishwasistundani annaru. somavaramnadikkada jarigina bgfa jaateeya kaaryanirvaahaka samavesamlo amitsha praarambhopanyaasam chestu, aanuvamsika rajakeeyaalu congress sampradaayamani, india sampradaayam kaadani annaru. prastuta rashtrapati, uparaashtrapati, pradhaani kevalam tama pani dwarane aayaa padavulanu alankarinchaayarani shaa cheppaaru. 2019 ennikallo bgfa gelavadam okkate kaadu...2014 ennikallo kante merugaina praja teerpunu sontam chesukuntundani aayana dheema vyaktam chesaru.aardhika vyavastha patishtamgaa undi...gatha upa prabhutva hayamlo kante tama prabhutva hayamlo aardhika vyavastha balapadindani amitsha kundabaddhalu kottaru. induku sambandhinchina ganaankaalanu kuudaa perkonnaru.desha aardhika paristhiti kudelaidantu vipakshaala aaropanallo pasaledannaru. naksalijam, ugravaadampai prabhutvam ukkupaadam mopindani, moodella kaalamlo lekkaku mikkiligaa terraristulanu mattubettindani annaru. gatamlo e moodella kaalamlo chusina evaruu ilaa cheyalekapoyarannaru. paschimabengaallo tmc prabhutvam, keralalo vamapaksha prabhutvampai kuudaa amitsha nippulu cherigaaru. bgfa kaaryakartalanu lakshyamgaa chesukuni himsaayuta raajakeeyaalaku bengal, kerala prabhutvaalu paalpadutunnaarani vimarsinchaaru. samavesamlo amitsha prastaavinchina amsaalanu kendra mantri piyush goyel somavaramnadu mediaku vivarinchaaru.